Skrip 7707

Skrip 7707 ialah sebuah filem seram Malaysia 2009 arahan , Prof Madya A. Razak Mohaideen yang ditayangkan di pawagam Malaysia pada 16 Julai 2009. Filem ini dibintangi oleh Norman KRU, Fauziah Ghous dan Almy Nadia

Sinopsis
Filem ini mengisahkan tentang seorang penerbit yang mempunyai himpunan skrip. Beliau di dalam proses menghasilkan sebuah filem seram tetapi menghadapi masalah untuk mendapatkan satu skrip filem.
Beliau telah mengarahkan pembantunya mengiklankan dalam suratkhabar harian mengenai perjumpaan kepada mereka yang boleh berkongsi cerita – cerita seram berdasarkan pengalaman atau cerita – cerita yang pernah didengari oleh mereka.Cerita yang terpilih akan mendapat imbuhan. Perjumpaan tersebut diadakan di sebuah tempat yang strategik.
Pada malam yang ditetapkan, penerbit tersebut telah pergi ke lokasi yang telah ditetapkan. Kedatangan beliau telah dinantikan oleh seramai 9 orang peserta yang telah bersedia untuk berkongsi cerita seram dengan beliau. Perjumpaan pada malam tersebut telah dirakamkan dalam bentuk video sebagai bahan rujukan beliau.
Cerita dimulakan dengan cerita pengalaman penerbit itu sendiri iaitu dengan menceritakan kisahnya yang berlaku semasa beliau mula – mula menjejakkan kaki ke menara gading.
Cerita diteruskan dengan pencerita kedua sehingga yang terakhir.
Setelah selesai, beliau merasa puas hati dengan koleksi cerita yang telah diperolehinya. Setelah mengucapkan terima kasih kepada semua, beliau pun pulang.
Pada keesokkan harinya, sewaktu penerbit itu sedang menyiapkan skrip tersebut, pembantu peribadinya memaklumkan kepada beliau mengenai sambutan iklan yang telah disiarkan dalam suratkhabar dan ramai yang berminat untuk berkongsi kisah mereka. Pembantunya juga mengingatkan bahawa pada malam hari ini perjumpaan tersebut akan diadakan.
Penerbit tersebut terkejut dan mulai berasa hairan kerana perjumpaan tersebut telah pun diadakan pada malam sebelumnya. Kerana tidak berpuas hati dengan mesej yang disampaikan oleh pembantu peribadinya, beliau telah memainkan semula rakaman yang telah dirakam pada malam tersebut. Tetapi beliau sangat terkejut apabila mendapati hanya audio sahaja yang kedengaran tanpa ada visual di dalam rakaman tersebut.
Yang menjadi persoalannya, siapakah orang yang ditemui pada malam tersebut. Beliau sendiri tidak pasti. Yang pastinya, beliau telah memporelehi bahan cerita yang diingininya selama ini.

Pelakon
 Norman KRU sebagai Burn 
 Fouziah Gous sebagai Syida
 Almy Nadia sebagai Jaja
 Ruminah Sidek sebagai Ibu Jaja
 Que Haidar sebagai Zack
 Jehan Miskin sebagai Bob
 Soffia Shamimi sebagai Shafina
 Norman Hakim sebagai Norman 
 Abby Abadi sebagai Liza
 Pekin Ibrahim sebagai Burn Muda
 Haeriyanto Hassan sebagai Bidin
 Fasha Sandha sebagai Ayu
 Emi Riza sebagai Teman Lelaki Ayu
 Mak Jah sebagai Mak Jah
 M. Rajoli sebagai Pak Ali
 Maimon Mutalib sebagai Mak Piah
 Mohd Fazly Fuad sebagai Pak Tam
 Didi Astillah sebagai Ros Kecil 
 Siti Aida Mohd Saharel sebagai Ros Besar
 Shahrul Nizam Ariffin sebagai Zaki
 Mohd Hafiz Nafiah sebagai Jasrul
 Ainul Aishah sebagai Shasha
 Aishah Mat Desa sebagai Jasmin
 Nadia Yusry sebagai Nadia
 Ahmad Sahee sebagai Sahee
 Malik Rizwan Mokhtar sebagai Malik
 Nora Elina Abdul Khalit sebagai Nora

Penampilan khas
 Sharifah Shahirah sebagai Perempuan Jelita
 Kenchana Dewi sebagai Perempuan India
 Sidek Hussain sebagai Lelaki Misteri 
 Mariani sebagai Perempuan Tua

Rujukan

Pautan luar

Skrip 7707 di Sinema Malaysia

Filem Malaysia tahun 2009
Filem bahasa Melayu
Filem arahan A. Razak Mohaideen